nahid-hub/BLUGE-bengali-wikipedia-section-title-prediction huggingface dataset:
১৯৯৫ সালে কিডম্যান এখন পর্যন্ত (২০১৭ সাল) তার অভিনীত সর্বোচ্চ আয়ের চলচ্চিত্র "ব্যাটম্যান ফরেভার"-এ ডঃ চেজ মেরিডিয়ান চরিত্রে অভিনয় করেন। এই সুপারহিরো চলচ্চিত্রে তার বিপরীতে নাম চরিত্রে অভিনয় করেন ভাল কিলমার। একই বছর কিডম্যান গুস ভ্যান স্যান্ট পরিচালিত "টু ডাই ফর" চলচ্চিত্রে সুজান স্টোন মারেত্তো চরিত্রে তার অভিনয় প্রশংসিত হয় এবং তিনি তার প্রথম গোল্ডেন গ্লোব পুরস্কার লাভ করেন। পরের বছর তিনি "দ্য পোট্রেট অব আ লেডি" উপন্যাস অবলম্বনে নির্মিত "একই নামের চলচ্চিত্রে" বারবারা হার্শি, জন মালকোভিচ ও ম্যারি-লুইস পার্কারদের সাথে অভিনয় করেন। ১৯৯৭ সালে জর্জ ক্লুনির বিপরীতে অ্যাকশন-থ্রিলার "দ্য পিসমেকার" চলচ্চিত্রে হোয়াইট হাউজের নিউক্লিয়ার এক্সপার্ট ডঃ জুলিয়া কেলি চরিত্রে অভিনয় করেন। পরের বছর সান্ডা বুলকের সাথে ফ্যান্টাসিধর্মী "প্র্যাকটিক্যাল ম্যাজিক" চলচ্চিত্রে আধুনিক ডাইনী চরিত্রে অভিনয় করেন। একই বছর তিনি ডেভিড হেয়ার নির্দেশিত "দ্য ব্লু রুম" মঞ্চ নাটকে অভিনয় করেন। নাটকটি লন্ডনে প্রদর্শিত হয়।

১৯৯৯ সালে কিডম্যান তার স্বামী টম ক্রুজের সাথে স্ট্যানলি কুব্রিক পরিচালিত শেষ চলচ্চিত্র "আইজ ওয়াইড শাট"-এ বিবাহিত দম্পতি চরিত্রে অভিনয় করেন। চলচ্চিত্রটি অত্যধিক যৌনতার কারণে সেন্সর বিতর্কে পড়ে। তবে চলচ্চিত্রটি মুক্তির কিছুদিন পূর্বে কুব্রিক মারা গেলে তা সকলের মনোযোগ কাড়ে। টম ক্রুজের সাথে বিবাহবিচ্ছেদের পর কিডম্যান ব্রিটিশ-মার্কিন নাট্যধর্মী চলচ্চিত্র "বার্থডে গার্ল" চলচ্চিত্রে অভিনয় করেন। ২০০১ সালে ইউয়ান মাকগ্রেগারের বিপরীতে ব্যাজ লুরমান পরিচালিত সঙ্গীতধর্মী চলচ্চিত্র "মুলাঁ রুজ!"-এ অভিনয় করেন। তার অভিনয় ইতিবাচক সমালোচনা অর্জন করেন এবং তার দ্বিতীয় সেরা অভিনেত্রী বিভাগে গোল্ডেন গ্লোব পুরস্কার লাভ করেন এবং আরো কয়েকটি পুরস্কার ও মনোনয়ন লাভ করেন। এছাড়া তিনি এই চরিত্রে অভিনয়ের জন্য প্রথমবারের মত শ্রেষ্ঠ অভিনেত্রী বিভাগে একাডেমি পুরস্কারের মনোনয়ন লাভ করেন।

২০০২ সালে তিনি স্টিভেন ডাল্ড্রি পরিচালিত "দ্য আওয়ার্স" চলচ্চিত্রে ভার্জিনিয়া উলফ চরিত্রে অভিনয় করেন। এতে আরো অভিনয় করেন মেরিল স্ট্রিপ ও জুলিঅ্যান মুর। ছবিটিতে তার অভিনয় প্রশংসিত হয় এবং তিনি বেশ কয়েকটি সমালোচনা পুরস্কার লাভ করেন। তিনি তার প্রথম বাফটা পুরস্কার, তৃতীয় গোল্ডেন গ্লোব পুরস্কার এবং প্রথম শ্রেষ্ঠ অভিনেত্রীর জন্য একাডেমি পুরস্কার লাভ করেন। তিনি প্রথম অস্ট্রেলীয় অভিনেত্রী হিসেবে একাডেমি পুরস্কার লাভ করেন।

অস্কার বিজয়ের পর নিকোল ২০০৩ সালে তিনটি ভিন্নধর্মী চলচ্চিত্রে অভিনয় করেন। তিনি প্রথমে ডেনিশ পরিচালক লার্স ফন ত্রিয়ের পরিচালিত "ডগভিলা", পরে ফিলিপ রথ-এর উপন্যাস অবলম্বনে রবার্ট বেন্টন পরিচালিত "দ্য হিউম্যান স্টেইন", এবং অ্যান্থনি মিঙ্গেলা পরিচালিত "কোল্ড মাউন্টেন" চলচ্চিত্রে অভিনয় করেন। "কোল্ড মাউন্টেন" চলচ্চিত্রে তার অভিনয় প্রশংসিত হয় এবং তিনি তার ৬ষ্ঠ বারের মত সেরা অভিনেত্রী হিসেবে গোল্ডেন গ্লোব পুরস্কারের মনোনয়ন লাভ করেন।

সঠিক অনুচ্ছেদ শিরোনাম কোনটি?
titleA. ১৯৯৫-২০০৪: বিশ্বব্যাপী পরিচিতি
titleB. ১৯৮৩-১৯৯৪: কর্মজীবনের প্রারম্ভ
titleC. ২০১০-২০১৫: স্বাধীন ও জীবনীমূলক চলচ্চিত্র
titleD. ২০১৬-বর্তমান: পুনরুত্থান
উত্তর: titleA
২০১১ সালের ১৯ আগস্ট লিয়ার্স বনাম জার্মিনাল বার্চট বিপক্ষে ম্যাচ চলাকালীন সময় বার্চট সমর্থকরা কাওয়াশিমাকে উদ্দেশ্য করে "কাওয়াশিমা-ফুকুশিমা" বলতে থাকে, উল্লেখ্য এর কিছুদিন আগে জাপানের ফুকুশিমায় নিউক্লিয়ার বিস্ফোরণ হয়। এরপর কাওয়াশিমা সেই দর্শকদের উদ্দেশে এগিয়ে গেলে রেফারি কয়েক মিনিটের জন্য খেলা স্থগিত রাখেন। এই ঘটনার জন্য বেলজিয়ান ফুটবল এ্যাসোসিয়েশন বার্চট ক্লাবকে ৩০,০০০ সুইস ফ্রাঙ্ক জরিমানা করে। ১১ সেপ্টেম্বরে জার্মিনাল বার্চট কাওয়াশিমার কাছে দুঃখপ্রকাশ করে।

সঠিক অনুচ্ছেদ শিরোনাম কোনটি?
titleA. ক্লাব ক্যারিয়ার
titleB. স্টান্ডার্ড লিয়েজ
titleC. ২০১১ সমর্থকদের সাথে ঝামেলা
titleD. প্রাথমিক জীবন
উত্তর: titleC
হিতবাদী পত্রিকায় কাজ করার সুবাদে তার সাথে বিপ্লবী সখারাম গনেশ দেউস্করের আলাপ হয়। চন্দননগরে তার প্রতিবেশী ও অভিন্নহৃদয় বন্ধু ছিলেন বিপ্লবী রাসবিহারী বসু। তিনি পুলিশের নজর এড়িয়ে রাসবিহারীকে নিরাপত্তা দিয়েছেন বহুবার। অসংখ্য দু:সাহসিক কর্মের হোতা ছিলেন শ্রীশচন্দ্র। বিশ্বাসঘাতক নরেন গোঁসাই কে হত্যার জন্যে আলিপুর সেন্ট্রাল জেলে কানাইলাল দত্তর কাছে রিভলভার পৌঁছে দেওয়া, ডেনহ্যাম হত্যা চেষ্টা, চন্দননগরের অত্যাচারী মেয়র তার্দিভেলকে হত্যা চেষ্টা, রডা কোম্পানির লুন্ঠিত মাউজার পিস্তল ও কার্তুজ বিপ্লবীদের কাছে গোপনে পৌঁছে দেওয়া এবং রাসবিহারী বসু মতিলাল রায়, অমরেন্দ্র চট্টোপাধ্যায়ের সাথে যোগাযোগ ও সংহতি রক্ষা করে সংগঠনকে চালিয়ে নিয়ে যাওয়ার নির্ভরযোগ্য সেনানী ছিলেন বিপ্লবী শ্রীশচন্দ্র। ১৯১০ সাল থেকে ১৯৩৩ পর্যন্ত অরবিন্দ ঘোষ থেকে শুরু করে দীনেশচন্দ্র মজুমদার, বহু ফেরারি বিপ্লবীকে নিরাপদ আশ্রয়ের ব্যবস্থা করে দিয়েছেন চন্দননগর শহরে। একাজে তার সহায়ক ছিলেন মতিলাল রায়। বহু চেষ্টা করেও ব্রিটিশ পুলিশ শ্রীশচন্দ্রকে ধরতে পারতনা। কারণ তিনি চন্দননগরে ফরাসী উপনিবেশের বাসিন্দা। ফরাসী সরকারের অনুমতি নিয়ে ইংরেজ পুলিশ তার বাড়ির সামনেই পুলিশ ফাঁড়ি বসিয়েছিল, গোয়েন্দা দপ্তরের কাছে নির্দেশ ছিল চন্দননগর থেকে বেরোলেই যেন তাকে গ্রেপ্তার করা হয় তবুও শ্রীশচন্দ্র বহুবার পুলিশের চোখে ধুলো দিয়ে বেনারস, লক্ষ্ণৌ, দিল্লী, সাহারানপুর, লাহোর গেছেন এবং নিরাপদে আস্তানায় ফিরে এসেছেন।

সঠিক অনুচ্ছেদ শিরোনাম কোনটি?
titleA. মৃত্যু
titleB. সশস্ত্র বিপ্লবে
titleC. শেষ জীবন
titleD. গ্রেপ্তার
উত্তর: titleB
মেজর ফারুক, মেজর সুলতান শাহরিয়ার রশিদ খান এবং প্রাক্তন প্রতিমন্ত্রী তাহেরউদ্দিন ঠাকুরকে ১৯৯৬ সালের ১৪ আগস্ট গ্রেপ্তার করা হয়েছিল, একই বছর বাংলাদেশ আওয়ামী লীগ ক্ষমতায় আসে। রাষ্ট্রপতি শেখ মুজিবের ব্যক্তিগত সহকারী এএফএম মহিতুল ইসলাম বিদ্রোহীদের বিরুদ্ধে ধানমন্ডি থানায় ২ অক্টোবর ১৯৯৬ সালে একটি মামলা দায়ের করেছিলেন। অপরাধ তদন্ত বিভাগ পরদিন মামলাটি তদন্ত শুরু করে। সিআইডি ১৯৯ 1997 সালের ১৫ জানুয়ারী ২০ জনের বিরুদ্ধে অভিযোগ চাপায়। 

১৯৯৭ সালের ১২ মার্চ কারাগারে থাকা ৬ বন্দি ও দেশের বাইরে থাকা ১৪ জনকে নিয়ে বিচার শুরু হয়েছিল। খন্দকার আবদুর রশিদের স্ত্রী জোবাইদা রশিদ অভিযোগপত্র থেকে অব্যাহতি পেয়েছিলেন, তিনি অভিযোগ গঠনের পরে অভিযুক্তকে কমিয়ে ১৯-এ নামিয়েছিলেন। হাইকোর্টে দায়ের করা অন্যান্য মামলাগুলি ট্রায়াল আদালতের বৈধতা এবং এর অবস্থান, ক্ষতিপূরণ আইনের দণ্ডকে চ্যালেঞ্জ জানিয়েছে, যা বিচারকে বিলম্ব করেছিল। মেজর হুদা ১৯৯৮ সালে থাইল্যান্ড থেকে বাংলাদেশ ও থাইল্যান্ডের মধ্যে প্রত্যর্পণ চুক্তির স্বাক্ষরের মাধ্যমে আনা হয়েছিল। ঢাকা জেলা জজ কোর্টের বিচারপতি কাজী গোলাম রসুল ১৯৮৮ সালের ৮ নভেম্বর ১৯৯৮ সালে ১৫ জন আসামিকে মৃত্যুদণ্ডের রায় দেন। বাংলাদেশ হাইকোর্টে আপিল করা হয়েছিল। ১৯৯৮ সালের ১৪ নভেম্বর হাই কোর্ট বিচারপতি মো. রুহুল আমিনের সাথে বিভক্ত রায় প্রদান করে দোষীদের মধ্যে ১০ জনের মৃত্যুদণ্ড বহাল রাখেন, বিচারপতি এবিএম খায়রুল হক সকল ১৫ জনের মৃত্যুদণ্ড বহাল রেখেছেন। মামলাটি তৃতীয় বিচারপতি মোহাম্মদ ফজলুল করিমকে প্রেরণ করা হয়েছিল, যিনি অভিযুক্তদের ১২ জনকে সাজা দিয়ে মৃত্যুদণ্ড কার্যকর করার রায় প্রদান করেন। 

এরপরে প্রধান বিচারপতি রুহুল আমিন ৫ জন বিচারপতি সমন্বয়ে আপিল আদালত গঠন করেন, তারা হলেন বিচারপতি সুরেন্দ্র কুমার সিনহা, বিচারপতি মোঃ আবদুল আজিজ, বিচারপতি মোঃ তাফাজুল ইসলাম, বিচারপতি বি কে দাস, এবং বিচারপতি মোঃ মোজাম্মেল হোসেন । ১৯৯৯ সালের ১৯ নভেম্বর আপিল বিভাগের রায় ১২ দণ্ডপ্রাপ্ত ব্যক্তির মৃত্যুদণ্ডের বিষয়টি নিশ্চিত করে। যার মধ্যে তিন জন রাষ্ট্রপতি ক্ষমা চেয়েছিলেন কিন্তু তাদের প্রত্যাখ্যান করা হয়েছিল। ২৭ জানুয়ারি ২০১০-তে, বাংলাদেশ সুপ্রিম কোর্ট দণ্ডপ্রাপ্তদের পুনর্বিবেচনার আবেদন প্রত্যাখ্যান করেছিল। ২৮ শে জানুয়ারী, ২০১০, হেফাজতে দোষীদের মধ্যে পাঁচজনকে ফাঁসি কার্যকর করা হয়েছিল। ফাঁসির দণ্ডপ্রাপ্তরা হলেন সুলতান শাহরিয়ার রশিদ খান, একেএম মহিউদ্দিন আহমেদ, মহিউদ্দিন আহমেদ, সৈয়দ ফারুক রহমান, এবং বজলুল হুদা । 

সঠিক অনুচ্ছেদ শিরোনাম কোনটি?
titleA. ভবিষ্যৎ ফল
titleB. বঙ্গবন্ধু ভবন
titleC. বিচার
titleD. বাংলাদেশ বেতার
উত্তর: titleC
পুঠিয়া ইউনিয়নের দক্ষিণে নারদ নদ নামে একিটি নদির সন্ধান পাওয়া গিয়াছে। যাহা বিলুপ্ত হয়ে গিয়েছিল। বর্তমান সরকারের নদী খননসহ বিভিন্ন প্রকল্পের মাধ্যমে তা পুন সংস্কার করা শুরু হয়েছে এবং চলমান আছে কিছ। যাহা ইউনিয়নের ৫, ৬, ও ৮, ৯ নং ওয়ার্ডের যথাক্রমে কান্দ্রা ও বারইপাড়া গ্রামের উপর দিয়ে নারদ নদটি বয়ে চলেছে।

সঠিক অনুচ্ছেদ শিরোনাম কোনটি?
titleA. কৃষি বিষয়ক তথ্য
titleB. খাল ও নদী
titleC. ধর্মীয় প্রতিষ্ঠান সমূহ
titleD. যোগাযোগ ব্যবস্থা
উত্তর: titleB
পুরনো ঢাকায় পুলিশের বাধা প্রদান সত্ত্বেও উন্মত্ত মুসলিমরা হিন্দু মন্দিরগুলোতে অগ্নিসংযোগের চেষ্টা করে।মন্দিরের বাইরে থাকা সংবাদিকদের হাতে থাকা ক্যামেরা গুলো ছিনতাই করে নেয় মুসলিমরা।এই ঘটনার প্রেক্ষিতে প্রশাসন ঢাকার অনেক জায়গাতে সান্ধ্য আইন জারি করে। ৩০ অক্টোবর, বাংলাদেশের তৎকালীন রাষ্ট্রপতি হুসেইন মুহাম্মদ এরশাদ তার বাসভবন বঙ্গভবনে যখন একটি যুব সম্মেলনে ভাষণ প্রদান করছিলেন ঠিক তখনও বঙ্গভবনের দক্ষিণে অবস্থিত একটি গৌড়ীয় মঠে আগুন ধরিয়ে দেয় সশস্ত্র মুসলিমরা এবং হিন্দু মালিকানাধীন ব্যবসাপ্রতিষ্ঠান গুলোতে নির্বিচারে লুটপাট ও হামলা চালায় তারা। ৩১ অক্টোবরে প্রায় ১,০০০ মুসলিম জনতার একটি সশস্ত্র দল ঢাকায় অবস্থিত ভারতীয় দূতাবাসে উপর হামলা চালায় এবং দূতাবাসের বাইরে অপেক্ষারত এক মধ্যবয়স্ক হিন্দু ভদ্রলোককে নির্মমভাবে পিটিয়ে আহত করে। এরপরে সমগ্র ঢাকা শহরে সান্ধ্য আইন জারি করা হয়।

ঢাকার লালবাগে অবস্থিত বাংলাদেশের জাতীয় মন্দির ঢাকেশ্বরী মন্দিরসহ তৎসংলগ্ন অন্যান্য ভবনগুলোতে মুসলিমরা লুটপাট চালায় এবং অগ্নি সংযোগ করে।মন্দিরের পুরোহিত এবং আরও দশটি হিন্দু পরিবারের উপর চালানো হয় বর্বর পৈশাচিক নির্যাতন। চার ঘণ্টা জুড়ে বাধাহীন ভাবে এই নিষ্ঠুরতা চলতে থাকে। লালবাগের একটি দুর্গা মন্দির, পুস্পরাজ সাহা লেনের গিরিগোবর্ধন জিউ মন্দির, হরনাথ ঘোষ লেনের রঘুনাথ জিউ আখড়া,কামরাঙ্গিচর শ্মশান সহ অসংখ্য হিন্দু উপাসনালয় লুটপাট ও ধ্বংস করে মুসলিমরা। লালবাগে এবং হরনাথ ঘোষ লেনের কমপক্ষে ৫০টি হিন্দু বাড়ি ও ব্যবসাপ্রতিষ্ঠান লুটপাট করে দুর্বিত্ত মুসলিমরা।

হাজারীবাগের ভাগলপুর লেনের তিনটি হিন্দু মন্দির লুটপাট ও ভাংচুর করা হয়।বেলতলী লেনে ১৭ জন নিরীহ হিন্দুকে কুপিয়ে জখম করে তারা। নগর বেলতলী এবং হাজারীবাগে কমপক্ষে ১০০ টি হিন্দু বাড়ি-ঘর,ব্যবসাপ্রতিষ্ঠান লুটপাট করে স্থানীয় মুসলিমরা এবং এক ডজনেরও বেশি হিন্দু মন্দির ভাংচুর ও অগ্নিসংযোগ করে তারা। সুত্রাপুরে প্রত্যেকটি হিন্দু বাড়ি,ব্যবসাপ্রতিষ্ঠান লুটপাট, ভাংচুর ও অগ্নিসংযোগ করে তারা। ১০০ টিরও বেশি বাড়িঘর ও দোকানপাটে লুটপাট চালানো হয় এবং সবগুলো ক্ষেত্রে লুটপাটের পরে আগুন ধরিয়ে দেয়া হত।

সঠিক অনুচ্ছেদ শিরোনাম কোনটি?
titleA. আক্রমণ
titleB. ফলাফল
titleC. ঢাকা
titleD. অন্যান্য জায়গা
উত্তর: titleC
"লাভ স্টোরি ২০৫০" ছবিতে প্রিয়াঙ্কা চোপড়া অভিনীত চরিত্রটিতে অভিনয়ের জন্য প্রথমে করিনা কাপুর চুক্তিবদ্ধ হয়েছিলেন। কিন্তু তারিখ-সংক্রান্ত সমস্যার কারণে তিনি এই ছবি থেকে বাদ পড়েন।

চারটি আন্তর্জাতিক সংস্থার মাধ্যমে এই ছবির স্পেশাল এফেক্টস দৃশ্যগুলি পরিস্ফুট করা হয়। এগুলির মধ্যে দু’টি সংস্থা ওয়েটা ওয়ার্কশপ (নিউজিল্যান্ড) ও জন কক্স (অস্ট্রেলিয়া) তাদের আন্তর্জাতিক কাজগুলির জন্য অ্যাকাডেমি পুরস্কারও জয় করেছিল।

প্রিয়াঙ্কা চোপড়া এই ছবিতে দ্বৈতভূমিকায় অভিনয় করেন। ভবিষ্যতের মেয়ের চরিত্রে অভিনয়ের জন্য তিনি চুলে লাল রং করেন। এই ধারণাটি হরমন বাওয়েজার বোন রোয়েনা বাওয়েজার একটি ছবি থেকে অনুপ্রাণিত।

সঠিক অনুচ্ছেদ শিরোনাম কোনটি?
titleA. কাহিনি-সারাংশ
titleB. বক্স অফিস
titleC. প্রযোজনা
titleD. প্রতিক্রিয়া
উত্তর: titleC
১৮২০ সালের প্রথম দিকে দুটো আলাদা প্রতিবেদনে প্রকাশিত হয় কোল টারের পাতনে উগ্র গন্ধযুক্ত সাদা কঠিন পদার্থ পাওয়া যায়। ১৮২১ সালে রসায়নবিদ জন কিড এই দুটি রিপোর্টের উপর আলোচনা করেন, এই পদার্থের বিভিন্ন বৈশিষ্ট্য এবং উৎপাদন সম্পর্কে বর্ণনা করেন। তিনি এটার নাম ন্যাপথ্যালিন প্রস্তাব করেন। কারণ এটা এক ধরনের ন্যাপথা থেকে তৈরী হয়। ১৮২৬ সালে মাইকেল ফ্যারাডে ন্যাপথালিনের রাসায়নিক ফর্মুলা নির্ণয় করেন। ১৮৬৬ সালে এমিল আর্লেনমায়ার সংযুক্ত দুটি বেনজিন চক্রসহ গাঠনিক সংকেত প্রস্তাব করেন। তিনবছর বাদে কার্ল গ্রাব এই গঠন নিশ্চিত করেন।

সঠিক অনুচ্ছেদ শিরোনাম কোনটি?
titleA. গঠন এবং সক্রিয়তা
titleB. ব্যবহার
titleC. ইতিহাস
titleD. বিবিধ ব্যবহার
উত্তর: titleC
এটি ভারতের মধ্য-পশ্চিমে অবস্থিত মধ্যপ্রদেশ রাজ্যের খাণ্ডোয়া জেলাতে অবস্থিত৷ ওংকারেশ্বর নর্মদা নদীর জলে পুষ্ট এবং পলিবহনের ফলে সৃষ্ট৷ এটি ভারতের পবিত্র নদীগুলির মধ্যে অন্যতম এবং বর্তমানে ভারতের বৃৃহত্তর বাঁধপ্রকল্পের মধ্যে একটি৷ ওংকারেশ্বরে অবস্থিত ওঙ্কারেশ্বর মন্দিরটি নর্মদা নদী ও তার উপনদী কাবেরীর তীরে মান্ধাতা দ্বীপে অবস্থিত৷ দ্বীপটি ২.৬ বর্গকিলোমিটার বিস্তৃৃত এবং নৌপরিবহনের মাধ্যমে মূল ভূখণ্ডের সাথে যুক্ত৷
সঠিক অনুচ্ছেদ শিরোনাম কোনটি?
titleA. মন্দিরের ইতিহাস ও জনশ্রুতি
titleB. জ্যোতির্লিঙ্গ
titleC. জনসংখ্যার উপাত্ত
titleD. অবস্থান
উত্তর: titleD
অপ লুয়াং জাতীয় উদ্যানটি চম থং, মায়ে চেম এবং হট জেলা এবং চিয়াং মাই শহর পর্যন্ত বিস্তৃত। উদ্যানটি দক্ষিণে প্রায় ১০৫ কিলোমিটার (৭০ মাইল) বিস্তৃত। উদ্যানটির আয়তন ৫৫৩ বর্গকিলোমিটার (২১০ বর্গ মাইল)। এটি একদম দোই ইথানন জাতীয় উদ্যানের পাশে অবস্থিত। দোই ইথানন পার্কের মতো অপ লুয়াং উদ্যানটি থানন থং চই পর্বতমালার পাদদেশে রয়েছে।
সঠিক অনুচ্ছেদ শিরোনাম কোনটি?
titleA. আকর্ষণ
titleB. ইতিহাস
titleC. উদ্ভিদ ও প্রাণীজগৎ
titleD. ভৌগোলিক অবস্থান
উত্তর: titleD
প্রত্যেক মৌসুমে সান্তিয়াগো বার্নাব্যুতে আয়োজিত বেশিরভাগ হোম ম্যাচের জন্য স্টেডিয়ামের প্রায় ৬৫,০০০টি আসন মৌসুমি টিকিট ধারকরা গ্রহণ করে থাকে, যা মোট আসনের ৭০ ভাগেরও বেশি। মৌসুমি টিকিট ধারক হওয়ার জন্য প্রথমে একজন "সোসিও" অথবা ক্লাবের সদস্য হতে হবে। ক্লাবের সদস্যদের পাশাপাশি, স্পেন এবং সমগ্র বিশ্ব জুড়ে প্রায় ১,৮০০-এর অধিক "পেনিয়াস" (ক্লাবের সাথে সম্পৃক্ত সমর্থক গোষ্ঠী) রয়েছে। রিয়াল মাদ্রিদের নিজস্ব স্টেডিয়াম বার্নাব্যুতে নিয়মিত ৭৪,০০০-এর অধিক দর্শক খেলাধুলা উপভোগ করেন, যা স্পেনীয় ফুটবলে দ্বিতীয় সর্বোচ্চ সর্বকালীন দর্শক উপস্থিতি। রিয়াল মাদ্রিদ বিশ্বব্যাপী সর্বাধিক সমর্থিত দলগুলোর মধ্যে অন্যতম একটি দল; ২০১৭ সালের এপ্রিল মাসে, রিয়াল মাদ্রিদ প্রথম ক্রীড়া দল (এবং প্রথম প্রতিষ্ঠান) হিসেবে ফেসবুকে ১০০ মিলিয়ন ভক্তের মাইলফলক স্পর্শ করে।
রিয়াল মাদ্রিদের বেশ কিছু হার্ডকোর সমর্থক রয়েছে, যারা নিজেদেরকে "উলত্রাস সুর" অথবা শুধুমাত্র "উলত্রাস" হিসেবে পরিচয় প্রদান করেন; তারা সকলে চরম ডানপন্থী রাজনীতির জন্য অধিক পরিচিত, যারা বার্সেলোনার হার্ডকোর সমর্থক দল "বোইশোস নোইসের" সদৃশ নয়েসের মতো। উলত্রাস সুর অন্য আরেকটি ডানপন্থী দল, লাৎসিয়োর "ইরিদুসিবিলির" সাথে একটি জোট গঠন করেছে এবং বামপন্থী গোষ্ঠীদেরর সাথে নিজেদের সম্পর্ক আরও দৃঢ় করেছে। বেশ কয়েকবার, তারা বিরোধীদের প্রতি বৈষম্যমূলক নির্যাতন করেছে এবং উয়েফা তাদের এই কৃতকর্মের জন্য তদন্ত করেছে। ফ্লোরেন্তিনো পেরেজ সভাপতির দায়িত্বে উপনিত হয়ে উলত্রাস সমর্থকদের বার্নাব্যু-এ প্রবেশে নিষিদ্ধ করেন এবং উক্ত আসনগুলো সাধারণ জনগণের জন্য উন্মুক্ত করে দেন। এই সিদ্ধান্তটি বার্নাব্যু-এর কিছু বিশ্বস্ত সমর্থকের কাছে একটি বিতর্কিত সিদ্ধান্ত ছিল, যদিও এই সিদ্ধান্তটি খেলার প্রাণবন্ত পরিবেশের ক্ষতিসাধন করবে। এই সিদ্ধান্তের পর থেকে উলত্রাস গোষ্ঠী বার্নাব্যু-এর বাইরে বিক্ষোভ প্রকাশ করে এবং এই সিদ্ধান্ত বাতিল করে পুনরায় তাদের সম্পূর্ণ গোষ্ঠীকে মাঠে প্রবেশের অনুমতি দেওয়ার দাবি জানায়।

সঠিক অনুচ্ছেদ শিরোনাম কোনটি?
titleA. রিয়াল মাদ্রিদ টিভি
titleB. ফ্লোরেন্তিনো পেরেজ যুগ
titleC. সমর্থন
titleD. জনপ্রিয় সংস্কৃতি
উত্তর: titleC
প্রাকস্কুলগুলি প্রায় তিন থেকে সাত বছর বয়স পর্যন্ত ছেলেমেয়েদের শিক্ষা প্রদান করে যা দেশের উপর নির্ভর করে যখন শিক্ষার্থীরা প্রাথমিক শিক্ষার ক্ষেত্রে প্রবেশ করে । এইগুলি নার্সারি স্কুল এবং কিন্ডারগার্টেন হিসাবেও পরিচিত । মার্কিন যুক্তরাষ্ট্রে, যেখানে কিন্ডারগার্টেন শব্দটি প্রাথমিক শিক্ষার জন্য ব্যবহৃত শব্দ । কিন্ডারগার্টেন তিন থেকে সাত বছরের জন্য একটি শিশু-কেন্দ্রিক প্রাক পাঠ্যক্রম প্রদান করে । এখানে মূলত শিশুদের শারীরিক, বুদ্ধিবৃত্তিক এবং নৈতিক প্রকৃতির উদ্ঘাটন করার জন্য চেষ্টা করা হয় ।

সঠিক অনুচ্ছেদ শিরোনাম কোনটি?
titleA. স্ব-নির্দেশিত শিক্ষা
titleB. প্রাকস্কুল
titleC. আনুষ্ঠানিক শিক্ষা
titleD. শিক্ষা খাত
উত্তর: titleB
গ্র্যান্ড মাস্টার মিঠুন চক্রবর্তী এই ধারাবাহিকে স্থায়ীভাবে প্রধান বিচারকের দ্বায়িত্ব পালন করে আসছেন। কোন প্রতিযোগীর পার্ফর্মেন্স তার কাছে অসাধারন মনে হলে তিনি তাকে দাড়িয়ে সালাম দেন। একে "গ্র্যান্ড স্যালুট" বলে যা এখানে কোন প্রতিযোগীর জন্য সর্বোচ্চ সম্মান। এছারাও প্রতি মৌসুমে ৩ জন মাস্টার নৃত্যপরিকল্পনা করার পাশাপাশি প্রতিযোগীদের পার্ফর্ফেন্স বিচার করেন ও তাদের রায় দেন। প্রথম ৩টি মৌসুম ৩ জন নিয়মিত মাস্টার - মাস্টার গীতা কপূর, মাস্টার টেরেন্স লুইস ও মাস্টার রেমো ডি'সুজা গ্র্যান্ড মাস্টারের সাথে বিচার করেন। এরপর থেকে প্রতি মৌসুমে ৩ জন করে নতুন নতুন মাস্টার বিচার করছেন যেমন, মাস্টার মুদাসসার খান, মাস্টার পুনিত পাঠক, মাস্টার মর্জি পেস্টঞ্জি, ইত্যাদি। কোন প্রতিযোগী নির্ভুল পার্ফর্মেন্স করলে গ্র্যান্ড মাস্টার সহ প্রত্যেক বিচারক সেই প্রতিযোগীকে তাদের নিজস্ব এক বিশেষ বাক্য প্রদান করেন যা সেই বিচারকের পক্ষ তার প্রতি এক সম্মান প্রদর্শন।

বিচারকের তালিকা:
সঠিক অনুচ্ছেদ শিরোনাম কোনটি?
titleA. বিচারক
titleB. উন্মুক্ত অডিশন
titleC. অনলাইন ভোটিং
titleD. মৌসুম ৫
উত্তর: titleA
ছাত্রজীবন থেকেই তিনি লেখা লেখি শুরু করলেও, বন্ধুদের সঙ্গে চ্যালেঞ্জ করে মাত্র ২৫ বছর বয়সে প্রথম ছোটগল্প রচনা করেন। তার জীবনের প্রথম গল্প 'উদয়াস্ত' প্রকাশিত হয়েছিল যুগান্তর পত্রিকায়। এরপর প্রেসিডেন্সি কলেজ থেকে এম.এ পাস করে তিনি আনন্দবাজার পত্রিকায় যোগ দেন। কর্মজীবনে কালক্রমে তিনি ওই পত্রিকার সহযোগী সম্পাদক পদে দায়িত্ব পালন করেন এবং পত্রিকার রবিবারের ক্রোড়পত্র 'রবিবাসরীয়' বিভাগের সম্পাদক হন। পাশাপাশি চলতে থাকে তার নিজস্ব সাহিত্য চর্চা।
১৯৫৪ সালে প্রথম উপন্যাস 'প্রথম প্রহর' প্রকাশ পায়। ষাটের দশকে দেশ পত্রিকায় তার উপন্যাস 'বনপলাশীর পদাবলী' পর্যায়ক্রমে প্রকাশিত হয়, যার ফলে তিনি পাঠক সমাজে পরিচিত মুখ হয়ে পড়েন।

তিনি ১৯৬৩ সালে আনন্দ পুরস্কার লাভ করেন। ১৯৭১ সালে 'এখনই' উপন্যাসের জন্য রমাপদ চৌধুরীকে রবীন্দ্র পুরস্কারে ভূষিত করা হয়। 'বাড়ি বদলে যায়' উপন্যাসের জন্য তিনি ১৯৮৮ সালে সাহিত্য অকাদেমি পুরস্কার লাভ করেন। দীর্ঘ সাহিত্য জীবনে তিনি পঞ্চাশটির উপরে উপন্যাস রচনা করেন। এছাড়া দেশ পত্রিকার গল্প সংকলনও দক্ষতার সঙ্গে সম্পাদনা করেন। ২০১১ সালে ইন্ডিয়ান ইনস্টিটিউট অফ প্ল্যানিং অ্যান্ড ম্যানেজমেন্ট রবীন্দ্রনাথ ঠাকুর স্মারক আন্তর্জাতিক পুরস্কার চালু করলে প্রথম বছর 'বনপলাশী পদাবলী' উপন্যাসের জন্য রমাপদ চৌধুরীকে ওই পুরস্কারে ভূষিত করা হয়।

রমাপদ চৌধুরীর জীবনের উপর একটি তথ্যচিত্র তৈরি করেছে সাহিত্য অকাদেমি। ছবিটির পরিচালক রাজা মিত্র।

সঠিক অনুচ্ছেদ শিরোনাম কোনটি?
titleA. কর্মজীবন ও সাহিত্যকীর্তি
titleB. বাল্যকাল ও শিক্ষা
titleC. রচনাবলী
titleD. রমাপদ চৌধুরীর সাহিত্যকীর্তি অবলম্বনে চলচ্চিত্র
উত্তর: titleA
কাতিপ চেলেবি কনস্টান্টিনোপলে জন্মগ্রহণ করেন, এসময় তার নাম ছিল মুস্তাফা বিন আবদুল্লাহ। পাঁচ বা ছয় বছর বয়সে তিনি পড়ালেখা শুরু করেন। চৌদ্দ বছর বয়সে তিনি সাম্রাজ্যের রাষ্ট্রীয় অর্থনৈতিক দপ্তরে শিক্ষানবিশ হিসেবে যোগ দেন। উসমানীয় সেনাবাহিনীর রসদ বিভাগের হিসাবরক্ষক হিসেবে কাজ করার সুবাদে তিনি ১৬২৪ সালে আবাজা মুহাম্মদ পাশার বিদ্রোহ দমনের সময় সেনাবাহিনীর সাথে যোগ দিয়েছিলেন। এছাড়াও তিনি ১৬২৩-১৬৩৯ সালের উসমানীয়-সাফাভি যুদ্ধের সময়ও সেনাবাহিনীর সাথে অংশ নিয়েছিলেন। এর মধ্যে রয়েছে ১৬২৫ সালের বাগদাদ অভিযান ও এরজুরুম অবরোধ। ১৬২৮ সালে তিনি কনস্টান্টিনোপল ফিরে আসেন। পরের বছর তিনি পুনরায় বাগদাদ এবং হামাদান যান। ১৬৩৩-৩৪ সালে তিনি আলেপ্পো ছিলেন। এরপর তিনি হজের জন্য মক্কা সফর করেন। এরপরের বছর তিনি এরিভান হয়ে কনস্টান্টিনোপল ফিরে আসেন। এখানে তিনি রসদ বিভাগের প্রধান হিসেবে দায়িত্বলাভ করেন। ১৬৪৫ সালে উত্তরাধিকারের মাধ্যমে প্রাপ্ত সম্পদের ফলে তিনি রাজধানীতে সচ্ছলভাবে বসবাস করতে সক্ষম হন এবং জ্ঞানসাধনায় আত্মনিয়োগ করেন। কাতিপ চেলেবি ১৬৫৭ সালে মারা যান।

সঠিক অনুচ্ছেদ শিরোনাম কোনটি?
titleA. কর্মজীবন
titleB. স্মরণ
titleC. জীবনী
titleD. দ্বিতীয় উসমানের হত্যার বর্ণনা
উত্তর: titleC
স্ট্যাদাম ফাস্ট বোলার হিসেবে তার শান্ত মেজাজের জন্য স্মরণীয় হয়ে আছেন। খুব কম সময়ই বলকে বাউন্সারে পরিণত করতেন। কোন কারণে বাউন্সারের প্রয়োজন পড়লে ব্যাটসম্যানকে পূর্বেই অবহিত করতেন তিনি। কিন্তু তার সোজা, ফুল-লেন্থের বলগুলো সহজেই ব্যাটসম্যানের পায়ে আঘাত হানতে সক্ষম হতো। আউট-ফিল্ডার হিসেবেও বেশ সুনাম কুড়িয়েছেন তিনি যা আধুনিককালের একদিনের আন্তর্জাতিকের জন্য ভীষণ উপযোগী ছিল।

সঠিক অনুচ্ছেদ শিরোনাম কোনটি?
titleA. ব্যক্তিগত জীবন
titleB. সম্মাননা
titleC. প্রারম্ভিক জীবন
titleD. খেলার ধরণ
উত্তর: titleD
সফদর জঙের মৃত্যুর পর সুজা-উদ-দৌলা মুঘল সম্রাট আহমেদ শাহ বাহাদুর কর্তৃক আওধের নবাব হিসেবে স্বীকৃত হন।

সুজা-উদ-দৌলার সাথে ইমাদ উল মুলকের রেষারেষি ছিল। সিকান্দারাবাদের যুদ্ধের পরে ইমাদ উল মুলকের প্রভাব শুরু হয়। তিনি সম্রাট আহমেদ শাহ বাহাদুরকে অন্ধ করে তার স্থলে দ্বিতীয় আলমগীরকে সিংহাসনে বসান। আহমেদ শাহ দুররানির সাথে শান্তিপূর্ণ সন্ধি ত্যাগ করতে অস্বীকার করায় দ্বিতীয় আলমগীর ও তার ছেলে আলি গওহর উভয়ে ইমাদ উল মুলকের হাতে নিগৃহিত হন। এছাড়াও তারা ইমাদ উল মুলককে মারাঠাদের সাথে তার সম্পর্কের কারণে পদত্যাগ করতে বলেছিলেন।

সঠিক অনুচ্ছেদ শিরোনাম কোনটি?
titleA. এলাহাবাদের চুক্তি
titleB. মুঘল সাম্রাজ্যের প্রধান উজির
titleC. আওধের নবাব
titleD. মৃত্যু ও দাফন
উত্তর: titleC
রুয়াল আমুনসেন ফ্রেড্রিকস্টাড এবং শার্পসবর্গ শহরের মধ্যবর্তী বর্জ শহরের এক নরওয়েজিও জাহাজ মালিক এবং নাবিক পরিবারে জন্মগ্রহণ করেন। তার বাবার নাম ইয়েন্স আমুনসেন। তিনি ছিলেন পরিবারের চতুর্থ সন্তান। তার মা তাকে পারিবারিক জাহাজ-শিল্প থেকে দূরে রাখার সিদ্ধান্ত নেন এবং তাকে ডাক্তারি পেশা গ্রহণের জন্য চাপ দেন। মায়ের মৃত্যুর পূর্ব পর্যন্ত আমুনসেন তার ইচ্ছার প্রতি সম্মান দেখান। কিন্তু তার ভেতর অভিযাত্রীদের জীবনের প্রতি আগ্রহ সবসময়ই সুপ্ত ছিল, প্রধানত ফ্রিটজফ ন্যানসেনের ১৮৮৮ সালের গ্রীনল্যান্ড অতিক্রম এবং বিফল হওয়া ফ্র্যাংকলিন অভিযাত্রা থেকে অনুপ্রাণিত হয়ে। তাই ২১ বছর বয়সে মায়ের মৃত্যুর পর তিনি বিশ্ববিদ্যালয় ত্যাগ করে নাবিক জীবন বেছে নেন।

সঠিক অনুচ্ছেদ শিরোনাম কোনটি?
titleA. দক্ষিণ মেরু অভিযান (১৯১০-১২)
titleB. পরবর্তী জীবন
titleC. প্রাথমিক জীবন
titleD. বহিঃসংযোগ
উত্তর: titleC
২০১৩ সালে অ্যান মারি রকেট রেকডর্স-এর জন্য "সামার গার্ল"-এর একক পরিবেশনা থেকে নিজেকে সরিয়ে নেন। একজন শিল্পী হিসেবে নিজেকে প্রতিষ্ঠা করার জন্য তিনি তার একক কর্মজীবন সংক্ষিপ্ত করেন। অন্তবর্তীকালীন সময়ের জন্য গর্গন সিটির ম্যাগনেটিক ম্যান-এর গানগুলোতে অতিথি শিল্পী হিসেবে যোগদান করেন এবং এরপর তিনি রুডিমেন্টাল-এর দৃষ্টি আকর্ষণ করেন; তাদের একজন ভোকালিস্ট ব্যান্ড ছেড়ে গেলে তারা অ্যান মারিকে তার পরিবর্তে ব্যান্ডে যোগ দিতে বলে। তিনি ব্যান্ডের "উই দ্য জেনারেশন" অ্যালবামের চারটি গানে সমন্বিতভাবে কন্ঠ দেন, আর এদের মধ্যে দুইটি গানে ডিজি রাস্কাল এবং উইল হার্ড তার সহশিল্পী ছিলেন এবং পরে "রুমর মিল" গানটি ইউএস সিঙ্গেলস চার্টে ৬৭তম স্থান অর্জন করে। তিনি দুই বছর ধরে ব্যান্ডের সাথে বিভিন্ন ট্যূরে অংশগ্রহণ করেন। তখনকার নতুন লেবেল মেজর টম'স থেকে তার প্রথম ইপি "ক্যারাটে" প্রকাশ করেন; এটির দুইটি একক "ক্যারাটে" এবং "জিমিনি", যা অ্যান মারিকে তার প্রথম লাইভ পারফরমেন্সের দিকে নিয়ে যায়। ২০১৫ সালের নভেম্বরে তিনি একক গান "ডু ইট রাইট" প্রকাশ করেন, যা ইউকে সিঙ্গেলস চার্টে ৯০তম স্থান অর্জন করে। অ্যান মারির প্রথম পূর্ণদৈঘ্য অ্যালবামে গানটি থাকার কথা ছিল, ঐ সময় অ্যালবামটি নিয়ে কাজ করার সময় এর নাম "ব্রিথিং ফায়ার" ঠিক করা হয়েছিল।

সঠিক অনুচ্ছেদ শিরোনাম কোনটি?
titleA. কর্ম-জীবন
titleB. ব্যক্তিগত জীবন
titleC. প্রাথমিক জীবন
titleD. ২০১৩–২০১৫: পেশাজীবন শুরু এবং "ক্যারাটে"
উত্তর: titleD
নভগোরদ প্রথম কালক্রম অনুসারে, আলেক্সান্দ্‌র ১২৩৯ সালে পোলাৎস্ক ও ভিতেব্‌স্কের যুবরাজ ব্রিয়াচেস্লাভ ভাসিকোভিচের কন্যাকে বিয়ে করেন। এই বইতে তার নাম উল্লেখ করা হয় নি। বংশ সংক্রান্ত নামের তালিকা থেকে জানা যায় তার নাম পারস্কেভিয়া বা আলেক্সান্দ্রা (সম্ভবত প্রথমটি জন্মনাম ও দ্বিতীয়টি বিবাহোত্তর নাম)। তাদের পাঁচ সন্তান ছিল।

নেভ্‌স্কি তার মৃত্যুর কিছুদিন পূর্বে ভাসিলিসা বা ভাসাকে বিয়ে করেন। তাদের কোন সন্তান ছিল না।

সঠিক অনুচ্ছেদ শিরোনাম কোনটি?
titleA. ভ্লাদিমিরের মহা যুবরাজ
titleB. রাজনৈতিক জীবন
titleC. উত্তরাধিকার
titleD. বিবাহ ও সন্তানাদি
উত্তর: titleD
আল কুরআনে অন্যান্য নবীদের মতো ঈসাকেও "আল্লাহ্‌র (একেশ্বরের) বাণী", "আল্লাহ্‌র ভৃত্য", "আল্লাহ্‌র বার্তাবাহক", ইত্যাদি নামে ডাকা হয়েছে। কিন্তু যে কারণে ঈসা ব্যতিক্রম, তা হল তার অলৌকিক জন্মগ্রহণ। কুরআনে ঈসার জন্মকে ইতিহাসের প্রথম মানব আদমের সৃষ্টি প্রক্রিয়ার সাথে তুলনা করা হয়েছে। বলা হয়েছে ঈসার প্রতিকৃতি ছিল আদমের প্রতিকৃতির মতো। আদমের মতোই ঈসাও আল্লাহর "হও" আদেশে জন্মগ্রহণ করেন। তবে ইসলামে বর্ণিত ঈসার জন্মকাহিনী খ্রিস্টধর্মে বর্ণিত যিশুর জন্মকাহিনী থেকে ভিন্ন। কুরআনের ভাষ্য অনুযায়ী বিবি মরিয়ম মরুভূমিতে গিয়ে একটি পামবৃক্ষের ছায়ায় অনেক কষ্টস্বীকার করে ঈসার জন্ম দেন।

সঠিক অনুচ্ছেদ শিরোনাম কোনটি?
titleA. ঈসার ক্রুশবিদ্ধকরণ
titleB. ঈসার পুনরাবির্ভাব
titleC. ঈসার (আ) জন্ম
titleD. ঈসার দেবত্ব
উত্তর: titleC
রেদ-ম্দা'-বা-গ্ঝোন-নু-ব্লো-গ্রোস ১৩৪৯ খ্রিষ্টাব্দে সা-স্ক্যা বৌদ্ধবিহারের নিকটে রেদ-ম্দা'-খাব-সোর () নামক স্থানে জন্মগ্রহণ করেছিলেন। তার পিতার নাম ছিল ব্ক্রা-শিস-র্গ্যাল-ম্ত্শান () এবং মাতার নাম ছিল য়ে-শেস-মখা'-'গ্রো ()। শৈশবেই রেদ-ম্দা'-বা-গ্ঝোন-নু-ব্লো-গ্রোসের পিতামাতার মৃত্যু ঘটলে তিনি ব্ক্রা-শিস-'বুম () নামক এক আত্মীয়ার নিকট বড় হন।

সঠিক অনুচ্ছেদ শিরোনাম কোনটি?
titleA. শিক্ষা
titleB. রচনা
titleC. শৈশব
titleD. শিক্ষাদান
উত্তর: titleC
সিলেট বিভাগের হবিগঞ্জ জেলা সদর হতে ৪৯ কিলোমিটার দূরত্বে অবস্থিত মাধবপুর উপজেলাটির আয়তন ২৯৫ বর্গ কিলোমিটার; যার উত্তরে হবিগঞ্জ সদর ও লাখাই উপজেলা, দক্ষিণে ব্রাহ্মণবাড়ীয়া সদর উপজেলা ও ভারতের ত্রিপুরা রাজ্য, পূর্বে চুনারুঘাট উপজেলা ও ভারতের ত্রিপুরা রাজ্য এবং পশ্চিমে ব্রাহ্মণবাড়ীয়া সদর ও নাসিরনগর উপজেলা অবস্থিত। মাধবপুর উপজেলার ভৌগোলিক অবস্থান ২৪°১০২৮’ উত্তর অক্ষাংশ এবং ৯১°২৯১৭’ পূর্ব দ্রাঘিমাংশের মধ্যে। সোনাই ও বোয়ালিয়া - এই উপজেলার প্রধান দুটি নদী।

সঠিক অনুচ্ছেদ শিরোনাম কোনটি?
titleA. নদ-নদী
titleB. জনসংখ্যার উপাত্ত
titleC. অবস্থান ও আয়তন
titleD. শিক্ষা
উত্তর: titleC
গয়না, জামাকাপড় ও অন্যান্য অনেক ব্যক্তিগত দ্রব্যসামগ্রীর উপর রামধনু পতাকার বহুল প্রয়োগ দেখা যায়। রামধনু পতাকার রংগুলি নিয়মিত এলজিবিটি পরিচিতি ও সংহতির প্রদর্শক হিসেবে ব্যবহৃত হয়। সাম্প্রতিক বছরগুলিতে এলজিবিটি আত্মাভিমান ও পরিচিতি প্রতীক হিসেবে রামধনু রংগুলি এতটাই বিশ্বজনীনতা লাভ করেছে যে, এটি অন্য সমস্ত এলজিবিটি প্রতীকগুলিকে (যেমন গ্রিক লাম্বডা অক্ষর ও গোপালি ত্রিভূজ) প্রতিস্থাপিত করে দিয়েছে। গয়নার ক্ষেত্রে একটি সাধারণ সামগ্র হল "প্রাইড নেকলেস" বা "ফ্রিডম রিংস্‌"। এগুলিতে ছয় রঙের ছ’টি আংটি একটি হারে গাঁথা থাকে। এছাড়া রামধনু-রঙা চাবির রিং ও মোমবাতিও পাওয়া যায়। ১৯৯৯ সালে মন্ট্রিল শহরের বিউড্রাই মেট্রো স্টেশনটি এটির নকশায় রামধনু রঙের উপাদান দিয়ে পুনর্নির্মাণ করা হয়। এই স্টেশনটি হল শহরের গে ভিলেজের মেট্রো স্টেশন।

সঠিক অনুচ্ছেদ শিরোনাম কোনটি?
titleA. এলজিবিটি আত্মাভিমানের প্রতীক হিসেবে রামধনু রং
titleB. ইতিহাস
titleC. রূপান্তর
titleD. ২০০০-এর দশক
উত্তর: titleA